钦定古今图书集成/明伦汇编/闺媛典/第278卷 > 皇清十一 > 程一模妻樊氏
## 钦定古今图书集成/明伦汇编/闺媛典/第278卷 > 皇清十一 > 程一模妻樊氏

按《安陆府志》：“樊氏，景陵人。南丰令程谹时母，生员程一模妻。年二十，夫亡，事继姑王孝养无缺。抚谹时甚严，当就塾，稍嬉游，即命跪夫灵前挞之。邻族利其产，肆飞语诬氏。氏阖户告神七日，言者遂殂。癸未，贼掠野，过村落茅舍竟若无见。村民某夜梦神告曰：‘若辈获免，樊氏力也。后谹时举于乡，有司为请旌表’。”